《次吉甫山居韵奉寄 其一》
明代·杨旦

流年暗促鬓毛斑，天与高情独爱山。藜杖穿云邀鹤去，竹林妨爱命童删。

放开心上功名念，参透寰中义利关。回首红尘高十丈，悬知不到翠微间。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。